open-index/open-wikipedia-markdown huggingface dataset:
Γυμναστική στους Θερινούς Ολυμπιακούς Αγώνες 2020 – Κρίκοι ανδρών

Οι **κρίκοι ανδρών** είναι αγώνισμα της Γυμναστικής στους Θερινούς Ολυμπιακούς Αγώνες 2020 και θα διεξαχθούν στις 24 Ιουλίου και στις 2 Αυγούστου 2021 στο Κέντρο Γυμναστικής Ariake. Περίπου 70 γυμναστές από 35 διαφορετικά έθνη (από τους 98 συνολικούς γυμναστές) αναμένεται να αγωνιστούν στους δακτυλίους στον προκριματικό γύρο. Αυτή θα είναι η 25η εμφάνιση του αγωνίσματος στους Αγώνες.

## Μορφή αγωνίσματος
Οι γυμναστές καλούνται να παρουσιάσουν ένα πρόγραμμα ασκήσεων πάνω σε κρίκους, το οποίο αξιολογεί ειδική κριτική επιτροπή, λαμβάνοντας υπ' όψη την δυσκολία του προγράμματος, αλλά και την εκτέλεσή του από τον αθλητή. Το αγώνισμα διεξάγεται σε 2 γύρους: τον Προκριματικό και τον Τελικό. Οι 8 γυμναστές (μέχρι 2 για κάθε ΕΟΕ) που συγκέντρωσαν την υψηλότερη βαθμολογία στον Προκριματικό, προκρίνονται στον Τελικό, όπου εκτελούν εκ νέου ένα πρόγραμμα. Αυτός που θα συγκεντρώσει την υψηλότερη βαθμολογία στον Τελικό, είναι ο νικητής. Οι βαθμολογίες του προκριματικού αγνοούνται στον τελικό γύρο.

## Πρόγραμμα
Το αγώνισμα θα διεξαχθεί τις παρακάτω μέρες και ώρες:

Όλες οι ώρες είναι στην Τοπική ώρα Ιαπωνίας ( UTC + 9 )

## Αποτελέσματα

### Προκριματικός Γύρος

### Τελικός
**Γηραιότεροι και νεότερο συμμετέχοντες**

## Παραπομπές


Κρικοι Α
Όλγα Κόρμπουτ

Η **Όλγα Βαλεντίνοβνα Κόρμπουτ** (, λευκορωσικά: *Вольга Валянцінаўна Корбут*, *Βόλχα Βαλιαντσίναουνα Κόρμπουτ*, γνωστή και ως «Sparrow from Minsk» - «Σπουργίτι του Μινσκ», γεννήθηκε 16 Μαΐου 1955) είναι πρώην γυμνάστρια από τη Σοβιετική Ένωση, Ολυμπιονίκης και ηθοποιός. Κέρδισε συνολικά 6 ολυμπιακά μετάλλια (4 χρυσά και 2 αργυρά, στους Ολυμπιακούς Αγώνες του 1972 και του 1976). Μία πολύ ριψοκίνδυνη άσκησή της στους ασύμμετρους ζυγούς που εκτέλεσε με επιτυχία στους Ολυμπιακούς Αγώνες του Μονάχου (1972) έχει απαγορευτεί ως πιθανή να προκαλέσει σοβαρό τραυματισμό. Το 1977 και σε ηλικία 22 ετών αποσύρθηκε από τον αθλητισμό, αφήνοντας μεγάλη επιρροή στο άθλημα, λόγω του ότι η τεχνική που εφάρμοσε (άλματα «Korbut Salto» και «Korbut Flip») ήταν πρωτοποριακή για την εποχή της. Από το 1988 έχει εισέλθει τιμητικά στο διεθνές Hall of Fame της Γυμναστικής, ενώ άγαλμά της υπάρχει στο Μουσείο Κέρινων Ομοιωμάτων της Μαντάμ Τυσώ, στο Λονδίνο. Η μορφή της έχει απεικονιστεί σε γραμματόσημο. Από το 1991 ζει στις ΗΠΑ. Έχει πάρει μέρος σε δύο κινηματογραφικά έργα, υποδυόμενη τον εαυτό της.

## Πηγές
* [Όλγα Κορμπούτ |Βιογραφία, μετάλλια και γεγονότα (delphipages.live)]

## Παραπομπές


Κορμπουτ Ολγα
Κατηγορία:Σοβιετικοί αθλητές της γυμναστικής
Κατηγορία:Αποδέκτες του Τάγματος της Φιλίας των Λαών
Κατηγορία:Πολιτογραφημένοι πολίτες των Ηνωμένων Πολιτειών
Ράιαν Κράουζερ

Ο **Ράιαν Κράουζερ** (*Ryan Crouser*, γεννήθηκε στις 18 Δεκεμβρίου 1992) είναι Αμερικανός σφαιροβόλος και δευτερευόντως δισκοβόλος. Είναι κάτοχος του παγκόσμιου ρεκόρ στη σφαιροβολία τόσο στον ανοικτό, όσο και στον κλειστό στίβο, ενώ είναι τρεις φορές χρυσός Ολυμπιονίκης (2016, 2021, 2024) και δύο παγκόσμιος πρωταθλητής. 

Στις 18 Ιουνίου 2021, στο προολυμπιακό τουρνουά στίβου των ΗΠΑ στο Γιουτζήν, έριξε τη σφαίρα σε απόσταση 23,37 μέτρων στην τέταρτη προσπάθειά του καταρρίπτοντας το 31 ετών παγκόσμιο ρεκόρ του Ράντι Μπαρνς (23,12 μ.) και στις 24 Ιανουαρίου 2021, έριξε 22,82 μέτρα σημειώνοντας νέο παγκόσμιο ρεκόρ κλειστού στίβου στο Φαγιέτβιλ του Άρκανσο, καταρρίπτοντας επίσης ρεκόρ του Μπαρνς (22,66 μ. από το 1989). Μία ακόμη κατάρριψη ήρθε στις 18 Φεβρουαρίου 2023 σε συνάντηση κλειστού στίβου στο Άινταχο με 23,38 μέτρα ξεπερνώντας και την επίδοση του ανοικτού στίβου κατά ένα εκατοστό. ενώ αργότερα την ίδια χρονιά σημείωσε νέο ρεκόρ με 23,56 μέτρα.

Ο Κράουζερ είναι επιπλέον κάτοχος του χρυσού μεταλλίου στη σφαιροβολία των Ολυμπιακών Αγώνων του 2016 στο Ρίο ντε Τζανέιρο, οπότε κατέρριψε και το ρεκόρ Ολυμπιακών Αγώνων με βολή στα 22,52 μέτρα.

Στο Παγκόσμιο Πρωτάθλημα Στίβου 2019 στην Ντόχα ο αθλητής πήρε τη δεύτερη θέση στον «πιο υπέροχο και ανταγωνιστικό αγώνα σφαιροβολίας που έγινε ποτέ», όπως περιγράφηκε.. Ο Κράουζερ έχει κερδίσει τέσσερα πρωταθλήματα ΗΠΑ στον ανοικτό στίβο (2016, 2017, 2019 και 2021) και δύο πρωταθλήματα ΗΠΑ κλειστού στίβου, καθώς και τέσσερα κολεγιακά πρωταθλήματα (κλειστού και ανοικτού στίβου), εκπροσωπώντας το Πανεπιστήμιο του Τέξας.

## Βιογραφικά στοιχεία
Ο Κράουζερ γεννήθηκε στο Πόρτλαντ του Όρεγκον, αλλά μεγάλωσε στη γειτονική κωμόπολη Μπόρινγκ. Η οικογένειά του είχε παράδοση στις ρίψεις: ο πατέρας του, ο Μιτς Κράουζερ, ήταν αναπληρωματικός στην ομάδα δισκοβολίας των ΗΠΑ στους Ολυμπιακούς αγώνες του 1984, ο θείος του Μπράιαν Κράουζερ (γενν. 1962) ήταν μέλος της ολυμπιακής ομάδας των ΗΠΑ στον ακοντισμό σε δύο Ολυμπιακούς αγώνες, ένας άλλος θείος του, ο Ντιν Κράουζερ, ήταν καλός σφαιροβόλος και δισκοβόλος, ενώ οι δύο εξάδελφοί του είναι  ακοντιστές. Ο Ράιαν ασχολήθηκε με τον στίβο για πρώτη φορά όταν πήγαινε στην 5η τάξη του δημοτικού σχολείου, αλλά στην αρχή δεν ήταν τόσο καλός όσο ο εξάδελφός του ο Σαμ, και ξεχώρισε μόνο μετά τη Β΄ γυμνασίου.

## Παραπομπές


## Εξωτερικοί σύνδεσμοι
 
* World Athletics: Ryan CROUSER 
* Ο Ρ. Κράουζερ  στον ιστότοπο της ΔΟΕ
* Ο Ρ. Κράουζερ στην *Olympedia*

Κατηγορία:Σφαιροβόλοι
Κατηγορία:Αμερικανοί αθλητές του στίβου
Κατηγορία:Αμερικανοί Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χρυσοί Ολυμπιονίκες του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου
Κατηγορία:Νικητές Diamond League
Κατηγορία:Αθλητές του στίβου στους Θερινούς Ολυμπιακούς Αγώνες 2024
Πιερ Κινόν

Ο **Πιερ Κινόν** (γαλλ. *Pierre Quinon*, 20 Φεβρουαρίου 1962 – 17 Αυγούστου 2011) ήταν Γάλλος αθλητής του στίβου, και συγκεκριμένα επικοντιστής, ο οποίος κέρδισε το χρυσό μετάλλιο στο αγώνισμά του στους Ολυμπιακούς Αγώνες του 1984 με επίδοση 5,75 μέτρα. Το προηγούμενο καλοκαίρι και επί μόλις 4 ημέρες κατείχε το παγκόσμιο ρεκόρ του ανοικτού στίβου, με επίδοση 5,82 μέτρα.

Ο Κινόν έπασχε από κατάθλιψη το τελευταίο έτος της ζωής του και σε ηλικία 49 ετών αυτοκτόνησε πέφτοντας από το παράθυρο του διαμερίσματός του στην πόλη Υέρ της νότιας Γαλλίας. Είχε τιμηθεί με το παράσημο του ιππότη της Λεγεώνας της Τιμής.

## Παραπομπές


## Εξωτερικοί σύνδεσμοι
* Ο Πιερ Κινόν στη World Athletics
* Ο Πιερ Κινόν στο *Sports Reference* (αρχειοθετημένη σελίδα)

Κατηγορία:Επικοντιστές
Κατηγορία:Γάλλοι αθλητές του στίβου
Κατηγορία:Χρυσοί Ολυμπιονίκες του στίβου
Κατηγορία:Γάλλοι Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 1984
Κατηγορία:Αυτόχειρες
Υέρ

Η **Υέρ** () είναι πόλη και κοινότητα στον Νομό Βαρ, στην Περιφέρεια Προβηγκίας-Άλπεων-Κυανής Ακτής της νοτιοανατολικής Γαλλίας. Τον Ιανουάριο του 2018 η κοινότητα είχε 55.069 κατοίκους και είναι κτισμένη σε υψόμετρο από 0 έως 325 μέτρα πάνω από την επιφάνεια της θάλασσας.

Η παλαιά πόλη απέχει 4 χιλιόμετρα από τη θάλασσα και αναπτύχθηκε γύρω από το Κάστρο του Αγίου Βερνάρδου, που βρίσκεται πάνω σε λόφο. Μικρό μέρος της πόλεως δεν έχει τόσο καλή θέα προς τη θάλασσα, διότι στο ενδιάμεσο υψώνεται ο πευκόφυτος λόφος Κοστεμπέλ. Η Υέρ είναι το παλαιότερο θέρετρο της Γαλλικής Ριβιέρας. Είναι κτισμένη δίπλα στη θέση της αρχαίας ελληνικής αποικιακής πόλεως Ολβίας (*ολβία* = ευτυχισμένη).

## Παραπομπές


## Εξωτερικοί σύνδεσμοι
* Επίσημος ιστότοπος 
* Ιστότοπος του τουριστικού γραφείου

Κατηγορία:Πόλεις της Γαλλίας
Κατηγορία:Πόλεις της Προβηγκίας-Άλπεων-Κυανής Ακτής
Κατηγορία:Κυανή Ακτή
Κράτος μαριονέτα

**Κράτος μαριονέτα** (στα αγγλικά: puppet state) ονομάζεται μια πολιτική οντότητα, ένα κράτος που είναι μεν εκ του νόμου ανεξάρτητο, αλλά εκ των πραγμάτων εξαρτάται πλήρως από ένα άλλο κράτος και υπόκειται στις εντολές του. Τα κράτη μαριονέτες αναγκάζονται να παράσχουν νομική και στρατιωτική υποστήριξη στο κυρίαρχο κράτος που τα ελέγχει.

Ένα κράτος μαριονέτα δύναται να διατηρήσει συγκεκριμένα χαρακτηριστικά (συνταγματική ονομασία, σημαία, εθνικό ύμνο, σύνταγμα, ποινικό κώδικα και κυβέρνηση, συνήθως ελεγχόμενη), αλλά στην πραγματικότητα αποτελεί υποχείριο άλλου κράτους . Το διεθνές δίκαιο δεν αναγνωρίζει τα κράτη μαριονέτες ως νόμιμα. 

## Παραδείγματα Κρατών μαριονέτα
Παραδείγματα τέτοιων οντοτήτων αποτελούν σήμερα:
* Η Πολιτεία Βα, δημιουργημένο από αυτόχθονες λαούς της Μιανμάρ, το οποίο χρηματοδοτεί στρατιωτικά, πολιτικά και οικονομικά η Κίνα.
* Η Αμπχαζία και η Νότια Οσσετία, έντος της Επικράτειας της Γεωργίας, δημιουργημένα το 1991, από αυτόχθονες λαούς της Γεωργίας και του Καυκάσου (Αμπχάζιοι και Οσσετοί), τα οποία χρηματοδοτεί στρατιωτικά, πολιτικά και οικονομικά η Ρωσία, την οποία Οσσετία η Σοβιετική Ένωση μοίρασε στο παρελθόν σε Ρωσία και Γεωργία.
* Οι Λαϊκές Δημοκρατίες του Ντονέτσκ και του Λουγκάνσκ, δημιουργημένα από την Εισβολή της Ρωσίας στην Ουκρανία, από Ρώσους αυτονομιστές αντάρτες και παραστρατιωτικούς και Ρώσους της Ουκρανίας που υποστηρίζουν ένωση με το Ρωσικό Κράτος, τα οποία χρηματοδοτεί στρατιωτικά, πολιτικά και οικονομικά η Ρωσία.
* Η Υπερδνειστερία, εντός της Επικρατείας της Μολδαβίας, δημιουργημένη από την Πόλεμο της Υπερδνειστερίας το 1990, από Ρώσους αυτονομιστές αντάρτες και παραστρατιωτικούς και Ρώσους της Μολδαβίας που υποστηρίζουν ένωση με το Ρωσικό Κράτος, την οποία χρηματοδοτεί στρατιωτικά, πολιτικά και οικονομικά η Ρωσία.
* η Τουρκική Δημοκρατία της Βόρειας Κύπρου, εντός της Επικρατείας της Κύπρου, δημιουργημένη από την Τουρκική εισβολή στην Κύπρο το 1974, από Τουρκοκύπριους αυτονομιστές αντάρτες και παραστρατιωτικούς και Τουρκοκύπριους που υποστηρίζουν ένωση με το Τουρκικό Κράτος, την οποία χρηματοδοτεί στρατιωτικά, πολιτικά και οικονομικά η Τουρκία.

Στο Παρελθόν:
* Η Δημοκρατία της Σερβικής Κράινα από το 1991 μέχρι το 1995, δημιουργημένο από τους Σέρβους της Κροατίας, εντός της Επικράτειας της Κροατίας.
* Η Δημοκρατία του Αρτσάχ και το Ναγκόρνο Καραμπάχ από το 1991 μέχρι και το 2023, δημιουργημένο από Αρμενίους, που ζούσαν σε περιοχές που η Σοβιετική Ένωση, έδωσε στο Αζερμπαϊτζάν.

## Παραπομπές


Κατηγορία:Διεθνές Δίκαιο
Κατηγορία:Διπλωματική αναγνώριση
Ενέν-Μπωμόν

Το **Ενέν-Μπωμόν** (, , ) είναι γαλλική κοινότητα στο νομό του Πα-ντε-Καλαί, στη διοικητική περιοχή των Ω-ντε-Φρανς.

## Γεωγραφία
Το Ενέν-Μπωμόν είναι κτισμένο σε υψόμετρο από 23 έως 65 μέτρα (μεσοσταθμικό 32 μέτρα) πάνω από την επιφάνεια της θάλασσας, σε γεωγραφικές συντεταγμένες 50°25′ Βόρειο πλάτος και 2°57′ Ανατολικό μήκος. Βρίσκεται πολύ κοντά στη λίγο μεγαλύτερη πόλη Λανς, περίπου 10 χιλιόμετρα. Παλαιότερα ήταν μια πόλη ανθρακωρυχείων, ενώ τώρα αποτελεί μια πόλη ελαφράς βιομηχανίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες του Πα-ντε-Καλαί
Αφρικανικό ψευδοχελίδονο

Το **αφρικανικό ψευδοχελίδονο** (*Pseudochelidon eurystomina*) είναι στρουθιόμορφο πτηνό, το ένα από τα μόλις δύο είδη της υποοικογένειας ψευδοχελιδονίνες. Οι μορφολογικές διαφορές του από τα περισσότερα πουλιά της οικογένειας του χελιδονιού, όπως η ανεβασμένη θέση του ράμφους του και τα χονδρότερα πόδια, οδήγησαν στην τοποθέτησή του σε μια ξεχωριστή υποοικογένεια, τις ψευδοχελιδονίνες. Το αφρικανικό ψευδοχελίδονο ή αφρικανικό ποταμοχελίδονο είναι μεγάλο, κυρίως μαύρο πτηνό, με πρασινογάλαζα ίχνη στην κεφαλή και πολύ σκούρα μαυροπράσινη απόχρωση στη ράχη και τις φτερούγες. Τα μάτια είναι κόκκινα, το ράμφος πορτοκαλοκόκκινο και πλατύ, ενώ η ουρά μαύρη και γωνιώδης. Τα νεαρά άτομα του είδους έχουν παρόμοια εμφάνιση με τα ενήλικα, αλλά πτέρωμα προς το πολύ σκούρο καφέ. Αυτό το είδος παρουσιάζει μια ποικιλία μη μουσικών τιτιβισμάτων και επιδείξεων, τόσο στην πτήση όσο και στο έδαφος.

Οι κυριότερες περιοχές αναπαραγωγής του είδους βρίσκονται στη Λαϊκή Δημοκρατία του Κονγκό (DRC) κατά μήκος του ποταμού Κονγκό και του παραποτάμου του Ουμπάνγκι (πιθανώς και άλλων παραποτάμων), σε ενδιαιτήματα που χαρακτηρίζονται από μίξη τύπων τροπικού δάσους και βαλτωδών δασικών εκτάσεων. Το αφρικανικό ψευδοχελίδονο είναι αποδημητικό πουλί, καθώς περνά το μεγαλύτερο μέρος του έτους στην παραθαλάσσια σαβάνα της Γκαμπόν και της Δημοκρατίας του Κονγκό. Κάποια αναπαραγωγική δραστηριότητα συμβαίνει και σε αυτές τις παράλιες περιοχές, αλλά είναι άγνωστο το εάν γίνεται εκεί μια δεύτερη γέννα ή εάν υπάρχει ένας ξεχωριστός, μόνιμος παράλιος πληθυσμός. Το είδος τρέφεται σε κοπάδια όλο το έτος, πιάνοντας στον αέρα (όπως τα καθαυτό χελιδόνια) ποικιλία εντόμων, ιδίως ιπτάμενων μυρμηγκιών.

Το αφρικανικό ψευδοχελίδονο φωλιάζει σε τρύπες σε αμμώδεις ποτάμιες όχθες, συχνά δίπλα σε ρόδινους μελισσοφάγους (*Merops malimbicus*). Οι χρόνοι επωάσεως και πρώτης πτήσεως είναι άγνωστοι. Το είδος σκάβει ακόμα και κανονικά λαγούμια-σήραγγες για νυκτερινό καταφύγιο στις περιοχές της σαβάνας. Φαίνεται να απαντάται συχνά στην περιορισμένη γεωγραφική κατανομή του, παρά το ότι θηρεύεται σε μεγάλους αριθμούς από τους ντόπιους για τροφή. Ωστόσο, εξαιτίας ελλείψεως λεπτομερών πληροφοριών σχετικώς με το εύρος της περιοχής αναπαραγωγής του και τους αριθμούς των πληθυσμών του, το είδος αυτό ταξινομείται ως «ανεπαρκών δεδομένων» (*Data Deficient*) από τη Διεθνή Ένωση Προστασίας της Φύσεως (IUCN).

## Πηγές
* 
* 
* 
* 
* 

## Εξωτερικοί σύνδεσμοι
* Το τιτίβισμα του είδους σε ηχογράφηση

Αφρικανικο ψευδοχελιδονο
Ψευδοχελιδονο
Βαλέρι Μπορζόφ

Ο **Βαλέρι Πιλίποβιτς Μπορζόφ** (Ουκρανικά: *Валерій Пилипович Борзов*, Ρωσικά: *Валерий Филиппович Борзов*, γεν. Σαμπίρ, Περιφέρεια Λβιβ, Ουκρανική ΣΣΔ, ΕΣΣΔ , 20 Οκτωβρίου 1949) είναι πρώην Σοβιετικός (από την Ουκρανία) πρώην αθλητής στίβου (δρομέας αγώνων ταχύτητας) και Ολυμπιονίκης με την ομάδα  της ΕΣΣΔ. Επίσης είναι τέως πρόεδρος της Ουκρανικής Αθλητικής Επιτροπής και Υπουργός Νεότητας και Αθλητισμού της Ουκρανίας. 

Αναδείχθηκε χρυσός Ολυμπιονίκης στους Ολυμπιακούς του Μονάχου (1972), κερδίζοντας την πρώτη θέση στους τελικούς των 100 μ. και των 200 μ. Συνολικά, έχει κατακτήσει 6 χρυσά, 2 αργυρά και 2 χάλκινα μετάλλια, σε Ολυμπιάδες και Ευρωπαϊκά Πρωταθλήματα, από το 1969 έως το 1976. Ξεκίνησε την αθλητική του καριέρα το 1968 (18 ετών), ωστόσο από το 1972 έως το 1976 ο Μπορζόφ ασχολήθηκε περισσότερο με τις σπουδές του, όπως και με το ποδόσφαιρο, παρόλα αυτά δεν δυσκολεύτηκε να κερδίσει μεγάλες διακρίσεις στο στίβο. Η σταδιοδρομία του διακόπηκε αναγκαστικά το 1979, όταν υπέστη έναν σοβαρό τραυματισμό. Από το 1977 είναι νυμφευμένος με την Λιουντμίλα Τουρίσεβα, αθλήτρια της Γυμναστικής και 4 φορές Ολυμπιονίκη. Τον επόμενο χρόνο (1978) γεννήθηκε το μοναδικό τους παιδί, η Τατιάνα.

αριστερά|200 px|μικρογραφία|Ο Βαλέρι Μπορζόφ (δεξιά, σε πρώτο πλάνο) σε τελετή απονομής μεταλλίων της Θερινής Ολυμπιάδας Νέων (2018)- φωτογραφία: Sandro Halak

## Παραπομπές


Μπορζοφ Βαλερι
Κατηγορία:Σοβιετικοί αθλητές αγώνων ταχύτητας 
Κατηγορία:Αθλητές του στίβου στους Θερινούς Ολυμπιακούς Αγώνες 1972
Κατηγορία:Αθλητές του στίβου στους Θερινούς Ολυμπιακούς Αγώνες 1976
Κατηγορία:Αποδέκτες του Τάγματος του Λένιν
Κατηγορία:Αποδέκτες του Τάγματος της Φιλίας των Λαών
Stay Independent

Η **Stay Independent** είναι ανεξάρτητη ελληνική δισκογραφική εταιρεία η οποία εξειδικεύεται στους τομείς του ψηφιακού streaming. Ιδρύθηκε τον Οκτώβριο του 2019, στο Μαρούσι Αττικής από τα στελέχη της εταιρείας “Crystal View” η οποία δραστηριοποιείται στο χώρο την εικονοληψίας και παραγωγής βίντεο. Από τους πρώτους μήνες της ίδρυσης της η Stay Independent κατάφερε να συγκεντρώσει μερικά από τα πιο ισχυρά ονόματα της ελληνικής χιπ χοπ και ούρμπαν σκηνής πρωτοστατόντας στα ψηφιακά τσαρτς. Έχει υπό τη σκέπη της μερικές από τις πιο σημαντικές δισκογραφικές εταιρείες του χώρου όπως οι OffBeat Records, Trapsion Entertainment, Barcode Crew κ.α. 

## Φιλοσοφία
Βασική φιλοσοφία της εταιρείας- όπως υποδεικνύει και το όνομα- είναι η δημιουργική και οικονομική ανεξαρτησία των καλλιτεχνών προωθώντας παράλληλα την διαφάνεια και την καλλιτεχνική ελευθερία. Πλέον επεκτείνεται και σε άλλες εναλλακτικές μουσικές σκηνές διατηρώντας ωστόσο τις ίδιες αρχές.

## Η συνεργασία με την Orchard
Η Stay Independent συνεργάζεται με την αμερικανική The Orchard στον τομέα της ψηφιακής διανομής.  

## Μεγαλύτερες Επιτυχίες
Το Δεκέμβριο του 2020 μέσα από μια τριπλή συνεργασία μεταξύ Capital Music, Panik Records και Stay Independent, το σινγκλ Voodoo των Ελλήνων ράπερς Light και Hawk κατάφερε να σπάσει το ρεκόρ για τα περισσότερα streams σε ντεμπούτο ελληνικού κομματιού ξεπερνώντας τις 600.000 ακροάσεις. Μέσα από την ίδια συνεργασία, λίγες μέρες αργότερα το άλμπουμ των δυο καλλιτεχνών με τίτλο "Supernova" κατάφερε να κατακτήσει την 3η θέση παγκοσμίως στα κορυφαία άλμπουμ ντεμπούτου του Spotify. Τον Ιούλιο του 2021, μέσα από τον κατάλογο της Stay Independent**,** το Caliente των Mente Fuerte, Hawk  Και Baghdad ανακυρήχθηκε από την IFPI το πρώτο ελληνικό διαμαντέντιο σινγκλ ξεπερνώντας παράλληλα τις 15.000.000 ακροάσεις στην Ελλάδα. 

## Πηγές


Κατηγορία:Δισκογραφικές εταιρίες hip hop μουσικής
Κατηγορία:Ελληνικές δισκογραφικές εταιρίες

__ΜΕΠΠ__
Ηλιοτρόπιο το ευρωπαϊκό

Το **Ηλιοτρόπιο το ευρωπαϊκό** ή **Αγριοσουσαμιά** (Heliotropium europaeum) είναι είδος ηλιοτροπίου γνωστό με τα κοινά ονόματα **European heliotrope**  και **European turn-sole**.  Είναι εγγενές στην Ευρώπη, την Ασία και τη Βόρεια Αφρική, αλλά είναι ευρέως πολιτογραφημένο αλλού, όπως στην Αυστραλία και τη Βόρεια Αμερική. Αναπτύσσεται ως ζιζάνιο στην άκρη του δρόμου σε ορισμένα μέρη. Πρόκειται για ένα ετήσιο βότανο που αναπτύσσεται από μια ρίζα και φτάνει στο μέγιστο ύψος κοντά στα 40 εκατοστά. Το στέλεχος και τα ωοειδή φύλλα καλύπτονται από μαλακές τρίχες. Οι ταξιανθίες είναι κουλουριασμένες αιχμές λευκών λουλουδιών με ασαφή ή έντονα σέπαλα. Κάθε λουλούδι έχει πλάτος μόλις μερικά χιλιοστά. Ο καρπός είναι ανώμαλο κάρυο.

Το Ηλιοτρόπιο το ευρωπαϊκό περιέχει αλκαλοειδή πυρρολιζιδίνης και είναι δηλητηριώδες . 

## Εξωτερικοί σύνδεσμοι
* Χειροκίνητη θεραπεία Jepson
* φωτογραφίες

Κατηγορία:Βοραγινώδη
Παναγιώτης Κουτρέτσης

Ο Παναγιώτης Κουτρέτσης είναι Έλληνας οικονομολόγος και δικηγόρος. Διετέλεσε νομάρχης Πρέβεζας, Ευρυτανίας και Κεφαλληνίας.

## Βιογραφικό
Ο Παναγιώτης Κουτρέτσης, γιος του Γεωργίου, γεννήθηκε στην Αρχαία Φενεό (τέως Καλύβια) της Κορινθίας το 1931.

Μετά την αποφοίτησή του από το Γυμνάσιο Γκούρας, φοίτησε στην Ανώτατη Σχολή Οικονομικών και Εμπορικών Επιστημών (Α.Σ.Ο.Ε.Ε.) του σημερινού Οικονομικού Πανεπιστημίου Αθηνών. Σπούδασε στη Σχολή αυτή, εργαζόμενος σε διάφορες εργασίες λόγω του θανάτου του πατέρα του και
λόγω οικονομικής δυσχέρειας της χήρας μητέρας του, που είχε να αναθρέψει τα οκτώ άλλα αδέρφια του.

Μετά την ολοκλήρωση της στρατιωτικής του θητεία, ως έφεδρος αξιωματικός του Σώματος Οικονομικού Ελέγχου (Σ.Ο.Ε.), υπηρέτησε στην τότε Εφορία Ανωνύμων Εταιριών Αθηνών και κατόπιν στην Κεντρική Υπηρεσία του Υπουργείου Οικονομικών. Ως εργαζόμενος του Υπουργείου αυτού, συνέχισε Πανεπιστημιακές σπουδές και πήρε το πτυχίο της Νομικής Σχολής του Πανεπιστημίου Θεσσαλονίκης καθώς και του Πολιτικού και Οικονομικού Τμήματος του Πανεπιστημίου Αθηνών.

Αφού έλαβε το πτυχίο της Νομικής Σχολής και την άδεια να ασκεί τη δικηγορία, διορίστηκε Δικηγόρος Αθηνών.

Διορίστηκε Νομάρχης Πρέβεζας, Ευρυτανίας και Κεφαλληνίας μέχρι το 1982, οπότε καταργήθηκαν οι θέσεις των Νομαρχών επί θητεία.

Είναι παντρεμένος με την Κυριακή Κουτρέτση, το γένος Κωνσταντίνου Ξυνού και πατέρας δύο παιδιών, του Κωνσταντίνου, δικηγόρου Αθηνών, και της Μάρθας, συμβολαιογράφου Αθηνών.

## Βιβλιογραφικές παραπομπές


Κατηγορία:Νομάρχες Πρέβεζας
Κατηγορία:Νομάρχες Κεφαλληνίας
Κατηγορία:Νομάρχες Ευρυτανίας
Κατηγορία:Έλληνες Νομάρχες
Αγριογεράνι (Geranium molle)

**Το αγριογεράνι** (**Dove's-foot Crane's bill**  ή το **Dovesfoot Geranium**,  είναι ετήσιο ποώδες φυτό της οικογένειας Geraniaceae .

Το αγριογεράνι είναι μικρό φυτό που φτάνει κατά μέσο όρο  σε ύψος.  Είναι ένα πολύ διακλαδισμένο φυτό, αρκετά τριχωτό, με πολλά ανερχόμενα στελέχη. Τα φύλλα είναι παλαμοειδή, κομμένα 5 έως 9 φορές. Τα βασικά φύλλα είναι διατεταγμένα σε ροζέτα, τα επάνω είναι ασταθή, στρογγυλεμένα και τριχωτά, με μακρύ μίσχο περίπου  .  Τα λουλούδια είναι ροζ-μοβ, 8–12 σε διάμετρο mm, με πολύ οδοντωτά πέταλα. Ανθίζει από Απρίλιο έως Σεπτέμβριο. Τα άνθη είναι ερμαφρόδιτα και επικονιάζονται κυρίως από Υμενόπτερα. Οι καρποί είναι λαμπεροί, συνήθως με 6-9 εγκάρσιες κορυφογραμμές. 

## Συνώνυμα

## Κατανομή και οικότοπος
Είναι εγγενές στις μεσογειακές και υπο-μεσογειακές περιοχές, αλλά έχει φυσικοποιηθεί σε άλλα μέρη της Ευρώπης, στη νοτιοδυτική και κεντρική Ασία και στη Βόρεια Αφρική, αν και μπορεί να ήταν ήδη σε εκείνα τα μέρη και περιοχές, απλώς δεν έχουν ταυτοποιηθεί σωστά.  Θεωρείται ένα εισαγόμενο είδος στη Βόρεια Αμερική, όπου είναι γνωστό ως **Dovefoot Geranium** ή **Awnless Geranium** . Αν και δεν είναι εγγενές σε μέρη της περιοχής του, αυτό το είδος αποτελεί μικρή απειλή για τα εγγενή οικοσυστήματα. 

Βρίσκεται σε ξηρά λιβάδια, φράχτες, όχθες και δασικές άκρες. Προτιμά ηλιόλουστα μέρη σε αμμώδη και σχετικά ξηρά εδάφη, σε υψόμετρο  πάνω από την επιφάνεια της θάλασσας. 

## Φυτικό φάρμακο
Ο Nicholas Culpeper στο φυτικό κατάλογό του του 1652 πρότεινε ποικιλία χρήσεων για το αγριογεράνι, συμπεριλαμβανομένης της θεραπείας εσωτερικών και εξωτερικών τραυματισμών. Σημειώθηκε ότι το μελανιασμένο φύλλο επούλωσε τα εξωτερικά τραύματα πιο γρήγορα. Ένα αφέψημα στο κρασί λέγεται ότι ανακουφίζει την ουρική αρθρίτιδα και άλλους πόνους στις αρθρώσεις. 

## Φωτοθήκη

Geranium molle Sturm4.jpg|Εικόνα από την Deutschlands Flora στο Abbildungen, 1796
Geranium molle 001.JPG|Εγκαταστάσεις *γεράνι molle*
(MHNT) Geranium molle - leaves, buds flower.jpg|Φύλλα, μπουμπούκια, λουλούδι
Geranium molle.jpg|Λουλούδια *γεράνι molle*
Geranium molle IMG 2481.jpg|*Κινηματογράφηση σε πρώτο* πλάνο ενός λουλουδιού του γερανιού molle
(MHNT) Geranium molle - Immature fruit.jpg|Ανώριμα φρούτα
Geranium molle IMG 2469.jpg|Τριχωτό στέλεχος από *γεράνι molle*
Jong blad van Geranium molle var. Brutium. Locatie, Tuinreservaat Jonker vallei.jpg|Νεαρά φύλλα *Geranium molle var. Βρουτύριο* .


## Παραπομπές


Κατηγορία:Χλωρίδα του Λιβάνου
Κατηγορία:Χλωρίδα του Ηνωμένου Βασιλείου
Κατηγορία:Ευρωπαϊκή χλωρίδα
Κατηγορία:Χλωρίδα της Γαλλίας
Ακονυζιά

***Η ακονυζιά***, επίσης γνωστή ως **false yellowhead**,  **woody fleabane**,  **sticky fleabane** και **yellow fleabane**, είναι ένα ανθοφόρο φυτό στην οικογένεια μαργαριτών .

*Η ακονυζιά* είναι ένα πολυετές διαδεδομένο κοινό σε όλη τη λεκάνη της Μεσογείου. Έχει μακριά, στενά φύλλα που είναι αιχμηρά και στα δύο άκρα και έχουν δόντια κατά μήκος των άκρων και αδενικές τρίχες στις επιφάνειες. Ένα φυτό μπορεί να παράγει πολλές κίτρινες κεφαλές λουλουδιών το καθένα με έως και 16 ακτίνες και 44 δίσκους . 

Αρχικά, το είδος βρέθηκε κυρίως σε ξηρές κοίλες του ποταμού και σε εγκαταλελειμμένα χωράφια ύψους 1500 μέτρων. Σήμερα είναι πολύ συχνό στις άκρες του δρόμου και τους αγενή οικοτόπους, ακόμη και στις αστικές περιοχές. Θεωρείται επεμβατικό είδος στην Αυστραλία .  Η ψεύτικη κίτρινη κεφαλή είναι ένα σκληρό φυτό, πολύ ανθεκτικό σε αντίξοες συνθήκες και υποβαθμισμένα περιβάλλοντα . Είναι σημαντικό ως τροφή για τις κάμπιες ορισμένων πεταλούδων και σκώρων, όπως η *Iolana iolas* .

Παρά το φρέσκο πράσινο χρώμα των φύλλων του και την ελκυστική ταξιανθία του,  αυτό το φυτό είναι κολλώδες και έχει κάποια μυρωδιά που οι περισσότεροι άνθρωποι βρίσκουν δυσάρεστες. Περιέχει αιθέριο έλαιο  και έχει χρησιμοποιηθεί στην παραδοσιακή ιατρική από την αρχαιότητα, ειδικά στο Levant, ως στυπτικό .  Μια κίτρινη ουσία βαφής, από την αρχαιότητα, παράγεται από τις ρίζες της. 

Είναι ένα σημαντικό φυτό στην καταλανική παράδοση, που συχνά αναφέρεται σε παροιμίες και παροιμίες . Ένα ρητό λέει ότι: *"Όχι vos 'nemoreu, amor, de cap fadrina gallarda que és com la flor d'olivarda molt guapa, i dolenta d'olor."* [Αγαπητή μου, μην ερωτευτείτε με οποιαδήποτε γυναίκα που έχει μόνο ωραία εμφάνιση, είναι σαν ένα ψεύτικο λουλούδι κίτρινης κεφαλής: όμορφο, αλλά γεμάτο δυσωδία. ]

; Υποείδος 

* *Dittrichia viscosa* subsp. *angustifolia* (Bég) Greuter
* *Dittrichia viscosa* subsp. *maritima* (Brullo & De Marco) Greuter
* *Dittrichia viscosa* subsp. revoluta ( *Χόφμανς)* & Link) Π. Silva & Tutin
* *Dittrichia viscosa* subsp. *βισκόζα*

## Φύλλα, λουλούδια και φρούτα

Αρχείο:Inula viscosa01.jpg|*Dittrichia viscosa* habitus
Αρχείο:Inula viscosa seed heads.jpg|Κεφάλια σπόρων
Αρχείο:Inula viscosa flowers.jpg|*Dittrichia viscosa* . Λουλούδια
Αρχείο:Inula viscosa leaves.jpg|Φύλλα
Αρχείο:Utetheisa pulchella on Dittrichia viscosa 1.JPG|*[[Utetheisa pulchella]]* στο *Dittrichia viscosa*
Αρχείο:Ruderal community Dittrichia viscosa on gravel01.jpg|Ruderal κοινότητα *Dittrichia viscosa που* αναπτύσσεται στο χαλίκι από την πλευρά του σιδηροδρόμου δίπλα στο σιδηροδρομικό σταθμό Petah Tikva - Sgula , Ισραήλ .
Αρχείο:D. viscosa-cips-1.jpg|Cypselae *in situ*


## Βιβλιογραφικές αναφορές
 

Κατηγορία:Φυτικές βαφές
Κατηγορία:Αστεροειδή
Ολλανδικό πρωτάθλημα ποδοσφαίρου ανδρών 2021-22

Το Ολλανδικό πρωτάθλημα ποδοσφαίρου ανδρών 2021-22 είναι η 66η σεζόν της Έρεντιβιζι, της 1ης κατηγορίας ποδοσφαίρου ανδρών της Ολλανδίας. Η σεζόν ξεκίνησε στις 14 Αυγούστου 2021 και θα ολοκληρωθεί στις 15 Μαΐου 2022.

## Ομάδες
Συνολικά 18 ομάδες θα αγωνιστούν στη σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Έιρστε Ντιβίζι 2020-21.

## Προσωπικό και χορηγοί

## Βαθμολογία

 

## Αποτελέσματα

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
|}

## Παραπομπές


Κατηγορία:Έρεντιβιζι
Κατηγορία:Εγχώρια ποδοσφαιρικά πρωταθλήματα 2021–2022
Πανελλήνιοι αγώνες σκοποβολής πήλινου στόχου 1972

Οι **Πανελλήνιοι αγώνες σκοποβολής πήλινου στόχου 1972** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Το Πανελλήνιο πρωτάθλημα σκιτ πραγματοποιήθηκε στο Σκοπευτήριο του Ο.Φ.Κ.Ο. μεταξύ 17 και 18 Ιουνίου του 1972. Στους αγώνες συμμετείχαν 18 σκοπευτές από όλη την Ελλάδα και την Κύπρο. Πρωταθλητής αναδείχθηκε ο Παναγιώτης Ξανθάκος του Ο.Φ.Κ.Ο. με 193 επιτυχίες. Παράλληλα διοργανώθηκε το διεθνές τουρνουά σκιτ για το Κύπελλο Αθηνών, το οποίο κατέκτησε ο Γάλλος Ελί Πενό με επίδοση 193/200.

Το Πανελλήνιο πρωτάθλημα τραπ έγινε μεταξύ 24 και 25 Ιουνίου. Συμμετείχαν 26 σκοπευτές από όλη την Ελλάδα και την Κύπρο. Οι αθλητές του Ο.Φ.Κ.Ο. Ευάγγελος Πατρώνης και Όλγα Τζαβάρα αναδείχθηκαν πρωταθλητές με 184 επιτυχίες και 156 αντίστοιχα. Η πρωταθλήτρια Όλγα Τζαβάρα κατετάγει 14η μεταξύ των ανδρών.

## Κάτοχοι μεταλλίων
### Άνδρες

### Γυναίκες

## Αποτελέσματα
### Σκιτ
Παρακάτω αναφέρονται οι τέσσερις πρώτοι αθλητές.

¹Ο Γάλλος αθλητής Ελί Πενό και ο Ολλανδός Μπεν Πόν ήταν εκτός συναγωνισμού.

### Τραπ
Παρακάτω αναφέρονται οι έξι πρώτοι αθλητές.

## Παραπομπές


1972
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1972
Πανελλήνια Ομοσπονδία Εργαζομένων Δημόσιων Νοσοκομείων

Η **Πανελλήνια Ομοσπονδία Εργαζομένων Δημόσιων Νοσοκομείων** (**ΠΟΕΔΗΝ**) είναι δευτεροβάθμιο συνδικαλιστικό όργανο. Ιδρύθηκε το 1978 και είναι μέλος της ΑΔΕΔΥ, συμμετέχοντας σε όλες τις κινητοποιήσεις της. Καλύπτει περί τις 80.000 υγειονομικούς σε όλη τη χώρα, συγκεκριμένα, τους υγειονομικούς όλων των βαθμίδων του ΕΣΥ (νοσοκομεία, κέντρα υγείας, υπαλλήλους του ΕΚΑΒ κλπ.). Η διοίκηση της ΠΟΕΔΗΝ έλκεται από το 33μελές Γενικό Συμβούλιο, το οποίο εκλέγει 11μελή Εκτελεστική Επιτροπή με τριετή θητεία.

## Εξωτερικοί σύνδεσμοι
* 

Κατηγορία:Συνδικαλιστικές οργανώσεις στην Ελλάδα
Κράκος

[δεξιά|μικρογραφία| «Κράκος», γκραβούρα από τον [Βαλέρι Έλιας Ραντζικόφσκι (1841-1905)]]
Ο **Κράκος** ή **Κρακ** ή **Γκράκχος** ήταν θρυλικός Πολωνός πρίγκιπας, βασιλιάς και ιδρυτής της Κρακοβίας, ο κυβερνήτης της λεχιτικής φυλής των Βιστούλων. Ο Κράκος πιστώνεται επίσης για την κατασκευή του Κάστρου Βάβελ και τη δολοφονία του δράκου του Βάβελ ταΐζοντάς τον με ένα νεκρό πρόβατο γεμάτο θείο. Η τελευταία περίσταση είναι πώς ο Κράκος ο τσαγκάρης έγινε ο Κράκος ο πρίγκιπας και αργότερα βασιλιάς. Η πρώτη καταγεγραμμένη αναφορά του Κράκου, που γράφτηκε στη συνέχεια *Grakch* (*Γκράκχος*), βρίσκεται στο *[[Chronica seu originale regum et principum Poloniae]]* του 1190.

Ο ιστορικός Γ. Μπανασκιέβιτς αποδίδει το όνομα του Κράκου στην προ-σλαβική λέξη «krakula», που σημαίνει προσωπικό του δικαστή. Η ίδια λέξη-ρίζα πιστεύεται ότι χρησιμοποιήθηκε στις παραδόσεις ονομασίας της Τσεχίας και της Ρωσίας. Ωστόσο, οι ιστορικοί Τσετβίνσκι και Ντέρβιχ προτείνουν μια διαφορετική ετυμολογία, η οποία φαίνεται πιο πιθανή σε ορισμένους, με το *Krak*, που σημαίνει απλώς μια βελανιδιά, ένα ιερό δέντρο, που συχνά συνδέεται με την έννοια της γενεαλογίας.

Ο λόφος του Κράκου, ο οποίος υπάρχει μέχρι σήμερα, θεωρούταν στο παρελθόν ότι περιείχε τα λείψανα του Κράκου. Υπήρξε αντικείμενο διεξοδικής αρχαιολογικής έρευνας από το 1934-38, ωστόσο, δεν έχει βρεθεί ποτέ τάφος. Ο λοφίσκος έχει διάμετρο άνω των 50 μέτρων. Σύμφωνα με την έρευνα, χτίστηκε μεταξύ του 8ου και του 10ου αιώνα ως κεντρικό στοιχείο ενός αρχαίου τάφου, που δεν υπάρχει σήμερα.

Ο θρύλος του Κράκου και της Πριγκίπισσας Βάντα εμφανίστηκε στην πρώιμη πολωνική ιστορία που γράφτηκε από τον Βιντσέτι Καντουούμπεκ. Ένας παρόμοιος μύθος, αυτός του Κροκ και της Λιμπούσε, εμφανίστηκε στην πρώιμη τσεχική ιστορία από τον Κοσμά της Πράγας.

## Δείτε επίσης

* Πριγκίπισσα Βάντα, κόρη του Κράκου
* Κράκος Β΄, γιος του Κράκου
* Λεχ Β΄, γιος του Κράκου

Αρχείο:Kopiec Krakusa.jpg|Λόφος του Κράκου στη συνοικία Ποντγκούζε της Κρακοβίας.
Αρχείο:Chronica Polonorum I 5.jpg|Κράκος από το *[[Gesta principum Polonorum]]* 
Αρχείο:Krakowdragon.jpg|Δράκος του Βάβελ που βγάζει φωτιά κάτω από το Κάστρο Βάβελ, που σφιαγιάστηκε στις μέρες του Κράκου.
Αρχείο:King Krak and Wawel Dragon Memorial (by Franciszek Kalfas-1929), 16 Sienna street, Old Town, Krakow, Poland.jpg|Άγαλμα του Κράκου και του Δράκου του 1929 στην Παλιά Πόλη της Κρακοβίας.


## Παραπομπές


## Εξωτερικοί σύνδεσμοι

* Κρακ ή Κράκος; στο historycy.org (πολωνικά)

Κατηγορία:Θρυλικοί Πολωνοί μονάρχες
Κατηγορία:Πολωνοί πρίγκιπες
Κατηγορία:Ιστορία της Κρακοβίας
Ζεράρ Ωντράν

Ο **Ζεράρ Ωντράν** (γαλλικά: Girard Audran), (1640-1703), ήταν Γάλλος χαράκτης και σχεδιαστής. Υπήρξε ένας από τους κύριους χαράκτες της βασιλείας του Λουδοβίκου ΙΔ΄.

## Βιογραφικά στοιχεία
[αριστερά|μικρογραφία|Ο Ζεράρ Ωντράν, έργο του [Αντουάν Κουαζεβό]]
Ο Ζεράρ Ωντράν γεννήθηκε στη Λυών στις 2 Αυγούστου 1640 και κατάγονταν από οικογένεια διακεκριμένων χαρακτών και ζωγράφων. Διδάχθηκε τις πρώτες αρχές σχεδίου και χαρακτικής από τον πατέρα του Κλωντ Ωντράν, καθηγητή χαρακτικής στην Ακαδημία της Λυών, και τον θείο του Σαρλ Ωντράν, επίσης χαράκτη. Ακολουθώντας το παράδειγμα του αδερφού του, πήγε στο Παρίσι για να τελειοποιηθεί στην τέχνη του.  

Ο Σαρλ Λε Μπρεν, με τον οποίο συνδέθηκαν με φιλία αργότερα, υπήρξε επίσης δάσκαλός του (1660-1664). Το 1666, χάραξε για τον Λε Μπρεν τη *Μάχη του Κωνσταντίνου με τον Λαξέντιο*, τη *Θριαμβευτική είσοδο του Κωνσταντίνου στη Ρώμη* και τον *Λιθοβολισμό του Στεφάνου*, που ενθουσίασαν τον ζωγράφο και τοποθέτησε τον Ωντράν στην πρώτη τάξη χαρακτών στο Παρίσι. Την επόμενη χρονιά και για να βελτιώσει τις δεξιότητές του ταξίδεψε στη Ρώμη, όπου διέμεινε τρία χρόνια, από το 1665 έως το 1668, και χάραξε πολλά έργα. Είναι γνωστό ότι εργάστηκε ή εκπαιδεύτηκε με τον ζωγράφο Κάρλο Μαράτα.

Ο μεγάλος προστάτης των τεχνών Ζαν-Μπατίστ Κολμπέρ εντυπωσιάστηκε τόσο πολύ με τα έργα του Ωντράν που έπεισε τον Λουδοβίκο ΙΔ΄ να τον ανακαλέσει στο Παρίσι. Εγκαταστάθηκε έτσι στο Παρίσι και διορίστηκε βασιλικός χαράκτης μισθοδοτούμενος από τον βασιλιά με διαμέρισμα στο εργοστάσιο των Γκομπλέν. Το 1674 έγινε δεκτός στη Βασιλική Ακαδημία Ζωγραφικής και το 1681 έλαβε τον τίτλο του Συμβούλου της Βασιλικής Ακαδημίας Ζωγραφικής και Γλυπτικής.

Το 1683, δημοσίευσε  ένα έργο με τίτλο *Les Proportions du corps humain mesurés sur les plus belles figure de l'antiquité (Οι αναλογίες του ανθρώπινου σώματος υπολογισμένες στις πιο όμορφες μορφές της αρχαιότητας).*

Πέθανε στο Παρίσι στις 26 Ιουλίου 1703 σε ηλικία 62 ετών. Ενταφιάστηκε στην εκκλησία Σαιν-Μπενουά-λε-Μπετουρνέ στο Παρίσι, τα οστά του μεταφέρθηκαν στις κατακόμβες του Παρισιού όταν κατεδαφίστηκε η εκκλησία το 1831.

## Επιλογή έργων

Αρχείο:Proportions of the human body; four figures of the classical Wellcome V0008003.jpg|*Αναλογίες του ανθρώπινου σώματος*. Τέσσερις φιγούρες κλασικών έργων
Αρχείο:Audran.jpg|*Ο Αλέξανδρος εισερχόμενος στη Βαβυλώνα,* χαρακτικό πίνακα του Σαρλ Λε Μπρεν
Αρχείο:Crossing of the Granicus, Gérard Audran after Charles Le Brun, 1672.jpg|Διασχίζοντας τον Γρανικό, χαρακτικό πίνακα του Σαρλ Λε Μπρεν
Αρχείο:Figures de Differents caracteres, de Paysages . . .Volume II MET DP-968-003.jpg|*Φιγούρες διαφορετικών χαρακτήρων, τοπίων*


## Παραπομπές


## Εξωτερικοί σύνδεσμοι
* 

Κατηγορία:Γάλλοι χαράκτες
Κράκος Β΄

[δεξιά|μικρογραφία|200x200εσ| Ο λόφος του Κράκου Β΄ (''Kopiec Krakusa II'') στο [Κρακουσοβίτσε. Σύμφωνα με τον μύθο εκεί βρίσκεται ο τάφος του.]]
Ο **Κράκος Β΄** (λατινικά: *Gracchus*, πολωνικά: *Krak*) ήταν μυθολογικός ηγεμόνας της Πολωνίας. Ήταν ο διάδοχος και γιος του φερόμενου ιδρυτή της πόλης της Κρακοβίας, Κράκου και ήταν ο μικρότερος αδελφός του Λεχ Β΄, σύμφωνα με τον Βιντσέτι Καντουούμπεκ. Συνδέει την οικογένεια με την εθνική ιστορία του δράκου του Βάβελ. Σε αυτήν, ο πατέρας τους, Κράκος, τους έστειλε να νικήσουν τον δράκο, το οποίο κατάφεραν, μετά από μια αποτυχημένη μάχη, γεμίζοντας τα ζώα αφιερώματος με άχυρο που έπνιξε τον δράκο. Μετά από αυτό, ο Κράκος όρμηξε στον Λεχ και τον σκότωσε, αν και ο πατέρας τους προσποιήθηκε ότι ο δράκος ήταν υπεύθυνος. Τελικά η ιστορία ανακαλύφθηκε και ο Κράκος Β΄ ανατράπηκε και αντικαταστάθηκε από την κόρη του, Βάντα.

Ωστόσο, σύμφωνα με τον Γιαν Ντουούγκος, ο Κράκος ήταν ο μεγαλύτερος γιος και δολοφονήθηκε από τον Λεχ αφού ο Κράκος σκότωσε τον δράκο. Αυτό συνέβη μετά το θάνατο του πατέρα τους.

## Παραπομπές


## Βιβλιογραφία
* Βιντσέτι Καντουούμπεκ: Kronika Polska. Βρότσουαφ: Rebis, 2003, σελ. 13-15.ISBN&nbsp; .
* Γέζι Στζέσλτσικ: Mity, podania i wierzenia dawnych Słowian. Πόζναν: Rebis, 2007.ISBN&nbsp;.

Κατηγορία:Θρυλικοί Πολωνοί μονάρχες
Κατηγορία:Πολωνοί πρίγκιπες
Πανελλήνιοι αγώνες σκοποβολής πήλινου στόχου 1973

Οι **Πανελλήνιοι αγώνες σκοποβολής πήλινου στόχου 1973** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Τα Πανελλήνια πρωταθλήματα σκιτ και τραπ πραγματοποιήθηκαν στο Σκοπευτήριο Καισαριανής (Ο.Φ.Κ.Ο.) μεταξύ 23 και 24 Ιουνίου του 1973. Στους αγώνες συμμετείχαν σκοπευτές από όλη την Ελλάδα και την Κύπρο. Στο τραπ έλαβαν μέρος 32 σκοπευτές. Επίσης αγωνίστηκε εκτός συναγωνισμού ο αθλητής του τραπ από την Ισπανία Τερέρ Φάτζιο, ο οποίος κατετάγει 14ος με επίδοση 164/200.

Στο σκιτ πρωταθλητής αναδείχθηκε ο Κύπριος Λάκης Γεωργίου με 189 επιτυχίες μετά από αγώνα μπαράζ που είχε με τον Μενέλαο Παντελεάκη. Στο τραπ πρωταθλητής αναδείχθηκε ο Ευάγγελος Πατρώνης του Ο.Φ.Κ.Ο. με 184 επιτυχίες.

## Κάτοχοι μεταλλίων

## Αποτελέσματα
### Σκιτ
Παρακάτω αναφέρονται οι έξι πρώτοι αθλητές.

### Τραπ
Παρακάτω αναφέρονται οι έξι πρώτοι αθλητές.

## Παραπομπές


1973
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1973
Κλειδί αρχειοθέτησης πόρων (ARK)

Το **κλειδί αρχειοθέτησης πόρων ** (ARK) είναι μια URL διεύθυνση πολλαπλών χρήσεων, που λειτουργεί ως μόνιμο αναγνωριστικό για αντικείμενα πληροφοριών οποιουδήποτε τύπου. Χρησιμοποιείται ευρέως από βιβλιοθήκες, κέντρα δεδομένων, αρχεία, μουσεία, εκδότες και κυβερνητικές υπηρεσίες για να παρέχει αξιόπιστες αναφορές σε επιστημονικά και πολιτιστικά αντικείμενα. Το 2019 καταχωρίστηκε ως Uniform Resource Identifier (URI).

Σύμφωνα με τον ιστότοπο ARK Alliance «*oι τελικοί χρήστες, ειδικά οι ερευνητές, βασίζονται στο ARK για μακροπρόθεσμη πρόσβαση στο παγκόσμιο επιστημονικό και πολιτιστικό αρχείο. Από το 2001 περίπου 8,2 δισεκατομμύρια ARK έχουν δημιουργηθεί από περισσότερους από 780 οργανισμούς*»

## Παραπομπές-σημειώσεις


## Εξωτερικοί σύνδεσμοι

* ARK (Archival Resource Key), ARK Alliance
* Towards Electronic Persistence Using ARK Identifiers
* The ARK Identifier Scheme, Internet Engineering Task Force
* The “ark” URI scheme (specification of ARK as URI).
* Name-to-Thing Resolver
* Noid (Nice Opaque Identifiers) open source software
* EZID identifier manager

Κατηγορία:Διαδίκτυο
Κατηγορία:Ηλεκτρονικά έγγραφα
Τα χρονικά της Νάρνια: Το άλογο και το αγόρι του

**Τα χρονικά της Νάρνια: Το άλογο και το αγόρι του** (αγγλικά:*The Chronicles of Narnia:The Horse and His Boy* ) είναι ένα παιδικό μυθιστόρημα φαντασίας σε συγγραφή του CS Lewis , που εκδόθηκε από τον Geoffrey Bles το 1954. Από τα επτά μυθιστορήματα που απαρτίζουν τα Χρονικά της Νάρνια (1950-1956), *το Άλογο και το Αγόρι του* ήταν το πέμπτο που δημοσιεύθηκε. Το μυθιστόρημα διαδραματίζεται στην περίοδο που καλύπτεται από το τελευταίο κεφάλαιο του πρώτου βιβλίου των Χρονικών της Ναρνία, κατά τη διάρκεια της βασιλείας των τεσσάρων παιδιών Πέβενσι ως Βασιλιάδες και Βασίλισσες της Νάρνια . Αν και τρεις από τους Πέβενσι εμφανίζονται ως δευτερεύοντες χαρακτήρες σε αυτό το μυθιστόρημα, οι κύριοι χαρακτήρες είναι δύο παιδιά και δύο ομιλούντα άλογα που φεύγουν από το Κάλορμεν  και ταξιδεύουν βόρεια στη Νάρνια. Στο ταξίδι τους, μαθαίνουν για το σχέδιο του πρίγκιπα του Calormen να επιτεθεί στην Άρτσενλαντ  και προειδοποιούν τον βασιλιά της συγκεκριμένης περιοχής για την επικείμενο χτύπημα.

Όπως τα άλλα μυθιστορήματα των Χρονικών της Νάρνια , το συγκεκριμένο βιβλίο εικονογραφήθηκε από την Pauline Baynes και το έργο της έχει διατηρηθεί σε πολλές μεταγενέστερες εκδόσεις.

## Εξωτερικοί σύνδεσμοι
* Τα χρονικά της Νάρνια: Το άλογο και το αγόρι του στο worldcat
* 

Κατηγορία:Μυθιστορήματα φαντασίας
Κατηγορία:Μυθιστορήματα για παιδιά
Κατηγορία:Άλογα στην τέχνη
Κατηγορία:Τα χρονικά της Νάρνια
Κατηγορία:Μυθιστορήματα του 1954
Τα χρονικά της Νάρνια: Ο ανεψιός του μάγου

**Τα χρονικά της Νάρνια: Ο ανεψιός του μάγου** (αγγλικά:*The Chronicles of Narnia:The Magician's Nephew*) είναι ένα φανταστικό παιδικό μυθιστόρημα του ΚΣ Λιούις, που δημοσιεύθηκε το 1955 από τις εκδόσεις The Bodley Head. Είναι το έκτο βιβλίο από τα επτά μυθιστορήματα των Χρονικών της Νάρνια (1950-1956). Στις πρόσφατες εκδόσεις, που ακολουθούν τα βιβλία σύμφωνα με την ιστορία της Νάρνια, είναι ο πρώτος τόμος της σειράς. Όπως και τα άλλα μυθιστορήματα, εικονογραφήθηκε από την Pauline Baynes του οποίου το έργο διατηρήθηκε σε πολλές μεταγενέστερες εκδόσεις. Οι εκδόσεις Bodley Head ήταν ένας νέος εκδότης για την λογοτεχνική σειρά της Νάρνια, μια αλλαγή από τον Geoffrey Bles που είχε δημοσιεύσει τα προηγούμενα πέντε μυθιστορήματα.

Το βιβλίο αυτό είναι ένα prequel της σειράς. Το τρίτο μεσαίο του μυθιστορήματος παρουσιάζει τη δημιουργία του κόσμου της Νάρνια από τον Άσλαν το λιοντάρι, με επίκεντρο ένα τμήμα ενός λαμπτήρα που έφεραν τυχαίοι παρατηρητές από το Λονδίνο το 1900. Οι επισκέπτες στη συνέχεια συμμετέχουν στην αρχή της ιστορίας της Νάρνια, 1000 χρόνια πριν τα γεγονότα του βιβλίου Το λιοντάρι, η μάγισσα και η ντουλάπα στο σύμπαν της Νάρνια και 40 χρόνια μόνο στον δικό μας κόσμο.

Η ιστορία του μυθιστορήματος, που διαδραματίζεται στην Αγγλία, περιλαμβάνει δύο παιδιά που παγιδεύτηκαν σε πειραματικά ταξίδια μέσω του «ξύλου μεταξύ των κόσμων». Έτσι, το μυθιστόρημα δείχνει ότι η Νάρνια και ο δικός μας κόσμος είναι μόνο δύο από τους πολλούς σε ένα σύμπαν , το οποίο αλλάζει καθώς κάποιοι κόσμοι αρχίζουν και άλλοι τελειώνουν. Εξηγεί επίσης την προέλευση ξένων στοιχείων στη Νάρνια, όχι μόνο τη λυχνία, αλλά και τη Λευκή Μάγισσα και έναν άνθρωπο βασιλιά και βασίλισσα.

Ο Lewis ξεκίνησε την συγγραφή του Ανεψιού του Μάγου αμέσως μετά την ολοκλήρωση του βιβλίου το Το λιοντάρι, η μάγισσα και η ντουλάπα, υποκινούμενος από την ερώτηση ενός φίλου για τον λαμπτήρα στη μέση του πουθενά, αλλά χρειάστηκε περισσότερα από πέντε χρόνια για να το ολοκληρώσει. Η ιστορία περιλαμβάνει πολλά αυτοβιογραφικά στοιχεία και διερευνά μια σειρά θεμάτων με γενικές ηθικές και χριστιανικές επιπτώσεις, συμπεριλαμβανομένης της εξιλέωσης, του πρωπατορικού αμαρτήματος, του πειρασμού και της τάξης της φύσης.

## Εξωτερικοί σύνδεσμοι
* Τα χρονικά της Νάρνια: Ο ανεψιός του μάγου στο worldcat
* 

Κατηγορία:Μυθιστορήματα φαντασίας
Κατηγορία:Μυθιστορήματα για παιδιά
Κατηγορία:Μαγεία στη μυθοπλασία
Κατηγορία:Τα χρονικά της Νάρνια
Κατηγορία:Μυθιστορήματα του 1955
Μορίνα η περσική

Η **Μορίνα η περσική** (επιστημονική ονομασία *Morina persica*) είναι είδος φυτού που ανήκει στην οικογένεια **Caprifoliaceae** (πρώην Morinaceae). 

## Ετυμολογία
Το όνομα του γένους *Morina* είναι αφιερωμένο στον Γάλλο βοτανολόγο Λουί Πιερ Μορέν (1636–1715).

Το όνομα του είδους *persica*, αναφέρεται στην Περσία (σημερινό Ιράν), υποδεικνύοντας μία από τις κύριες περιοχές καταγωγής του. 

## Γεωγραφική Κατανομή
Παρουσιάζει μια ευρεία γεωγραφική εξάπλωση που εκτείνεται από τη Νοτιοανατολική Ευρώπη(Βαλκανική Χερσόνησος), έως την Κεντρική Ασία και τα Δυτικά Ιμαλάια. Η εξάπλωσή της στην Ελλάδα περιορίζεται αποκλειστικά στην ηπειρωτική χώρα (Πελοπόννησο, Στερεά Ελλάδα, Θεσσαλία, Ήπειρο και Μακεδονία).

## Οικολογία και Ενδιαίτημα
Είναι καθαρά ορεινό και υπαλπικό είδος. Απαντά στην ηπειρωτική χώρα, σε πετρώδεις τοποθεσίες της ορεινής ζώνης μεταξύ 900 και 2.100 μέτρων. 

## Περιγραφή
Είναι πολυετές φυτό, με όρθιο, στιβαρό βλαστό, ύψους μεταξύ 40 και 100 εκατ. Τα φύλλα σχηματίζουν ρόδακα στη βάση, είναι επιμήκη, δερματώδη και φέρουν σκληρά αγκάθια στις παρυφές τους. Τα φύλλα κατά μήκος του ανθοφόρου στελέχους, είναι αντίθετα ή φύονται σε τριμερείς ή τετραμερείς σπονδύλους και καταλήγουν σε μακριά αγκάθια. Τα άνθη διατάσσονται σε σπονδύλους κατά μήκος του ανώτερου μέρους του βλαστού. Είναι σωληνοειδή, δίχειλα, αρχικά λευκά ή κρεμ και σταδιακά μετατρέπονται σε ροζ ή πορφυρά μετά τη γονιμοποίηση.

## Περίοδος Ανθοφορίας
Ανθοφορεί κατά τους καλοκαιρινούς μήνες, συνήθως από τον Ιούνιο έως τον Αύγουστο, ανάλογα με το υψόμετρο.

## Προστασία
Αποτελεί σπάνιο και απειλούμενο είδος, που προστατεύεται από την ελληνική νομοθεσία (Π.Δ. 67/81).

## Παραπομπές

## Πηγές
* Lafranchis T. & Sfikas G.: *Flowers of Greece* (τόμ. II), 2001
* Tutin, T. G., Heywood, V. H., Burges, N. A., Valentine, D. H., Walters, S. M. & Webb, D. A. (eds.) 1964–1980: Flora Europaea 1-5. – Cambridge: Cambridge University Press

## Εξωτερικοί σύνδεσμοι
* Το φυτό στο ''greekflora.gr''
* Το φυτό στο ''cybertaxonomy.org''
* Η γεωγραφική κατανομή του είδους
* Το είδος στο ''phytologio.blogspot''

Κατηγορία:Ελληνική χλωρίδα
Κατηγορία:Αιγοφυλλοειδή
Τα χρονικά της Νάρνια: Η τελευταία μάχη

**Τα χρονικά της Νάρνια: Η τελευταία μάχη** (αγγλικά:*The Chronicles of Narnia:The Last Battle*) είναι ένα παιδικό μυθιστόρημα υψηλής φαντασίας σε συγγραφή του ΚΣ Λιούις , που εκδόθηκε από τους The Bodley Head το 1956. Ήταν το έβδομο και τελευταίο μυθιστόρημα των Χρονικών της Νάρνια (1950–1956). Όπως και τα άλλα μυθιστορήματα της σειράς, εικονογραφήθηκε από την Pauline Baynes και το έργο της έχει διατηρηθεί σε πολλές μεταγενέστερες εκδόσεις. 
 
Το συγκεκριμένο μυθιστόρημα διαδραματίζεται σχεδόν εξ ολοκλήρου στον κόσμο της Νάρνια και τα Αγγλικά παιδιά που έχουν παίξει ρόλο στην ιστορία της Ναρνία φτάνουν σε αυτήν μόνο στη μέση της αφήγησης. Το βιβλίο αυτό επίσης διαδραματίζεται περίπου 200 χρόνια μετά τα γεγονότα του Ασημένιου Θρόνου και περίπου 2500 χρόνια πάλι στο σύμπααν της Νάρνια (και 49 χρόνια στη Γη) από τη δημιουργία του κόσμου που διηγείται το βιβλίο Ο ανεψιός του μάγου. Ένα ψεύτικο Ασλάν έχει δημιουργηθεί στα βορειοδυτικά σύνορα και η σύγκρουση μεταξύ αληθινών και ψευδών Ναρνιανών συγχωνεύεται με αυτήν μεταξύ της Narnia και του Calormen, των οποίων οι άνθρωποι λατρεύουν τον Tash. Καταλήγει με τον τερματισμό του κόσμου από τον Άσλαν, μετά από μια «τελευταία μάχη» που ουσιαστικά έχει χαθεί.

## Εξωτερικοί σύνδεσμοι
* Τα χρονικά της Νάρνια: Η τελευταία μάχη στο worldcat
* 

Κατηγορία:Μυθιστορήματα φαντασίας
Κατηγορία:Μυθιστορήματα για παιδιά
Κατηγορία:Μυθολογικά όντα στην ποπ κουλτούρα
Κατηγορία:Τα χρονικά της Νάρνια
Κατηγορία:Μυθιστορήματα του 1956
Έλεγχος παρθενίας

**Έλεγχος παρθενίας** ονομάζεται η πρακτική και η διαδικασία προσδιορισμού εάν ένα κορίτσι ή μια γυναίκα είναι παρθένα, δηλαδή, για να προσδιοριστεί ότι δεν έχει συνευρεθεί με συνουσία. Ο προσδιορισμός περιλαμβάνει τον έλεγχο για την παρουσία υμένα, με την εσφαλμένη υπόθεση ότι μπορεί να υποστεί ρήξη μόνον με τη σεξουαλική επαφή.

Η πρακτική θεωρείται ευρέως αμφιλεγόμενη, τόσο λόγω των επιπτώσεών στα κορίτσια και τις γυναίκες, όσο και ως προς τις ηθικές προεκτάσεις της πρακτικής. Σε περιπτώσεις βιασμού, γίνεται έλεγχος της κατάστασης του υμένα, αλλά η κατάσταση του υμένα παραμένει ασαφής.

Τον Οκτώβριο του 2018, το Συμβούλιο Ανθρωπίνων Δικαιωμάτων του ΟΗΕ, η Επιτροπή Ισότητας των Φύλων του ΟΗΕ και ο Παγκόσμιος Οργανισμός Υγείας δήλωσαν ότι η πρακτική ελέγχου της παρθενίας πρέπει να τερματιστεί, καθώς είναι μια οδυνηρή και ταπεινωτική πρακτική που συνιστά βία κατά των γυναικών.

## Παραπομπές


Κατηγορία:Βία εις βάρος γυναικών
Κατηγορία:Σεξουαλικότητα και κοινωνία
Παρθενικός υμένας

**Παρθενικός υμένας** ονομάζεται ένα λεπτό κομμάτι βλεννογόνου ιστού που περιβάλλει ή καλύπτει εν μέρει το εξωτερικό άνοιγμα του κόλπου. Αποτελεί μέρος του αιδοίου, ή των εξωτερικών γεννητικών οργάνων, και είναι παρόμοιο σε δομή με τον κόλπο.

Στα παιδιά, ως επί το πλείστον έχει σχήμα ημισελήνου. Κατά την εφηβεία, τα οιστρογόνα αναγκάζουν τον υμένα να γίνει πιο ελαστικός, η και αντιθέτως, άκαμπτος. 

Ο υμένας μπορεί ενδέχεται να υποστεί κατά την πρώτη σεξουαλική επαφή, που συνήθως οδηγεί σε πόνο και, μερικές φορές, ήπια προσωρινή αιμορραγία. Η κατάσταση του υμένα δεν είναι αξιόπιστη απόδειξη της παρθενίας.

## Παραπομπές


Κατηγορία:Αιδοίο
Λένα Δροσάκη

Η **Λένα Δροσάκη** (Πάτρα, 6 Μαΐου 1984) είναι Ελληνίδα ηθοποιός.

Βραβεύτηκε για την ερμηνεία της στην παράσταση "Ramona Travel: Η Γη της Καλοσύνης" της Γλυκερίας Μπασδέκη, σε σκηνοθεσία Γιάννη Σκουρλέτη, με την απονομή της "Καρφίτσας Μελίνας Μερκούρη" (Μάρτιος 2015).

Τηλεοπτικά έγινε ευρέως γνωστή από την συμμετοχή της (στον ρόλο της *Αλίκης Βαρελά*) στην σειρά "Έρωτας Μετά" το 2019.

## Προσωπική ζωή
Από το 2020 μέχρι το 2023 ήταν παντρεμένη με τον ηθοποιό Αλέξανδρο Μπουρδούμη. Απέκτησαν ένα γιο, τον Αναστάση (γενν. 2020)
## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί
Βομβητής

250px|μικρογραφία|Ένας βομβητής Motorola
**Βομβητής** ή **τηλεειδοποιητής** είναι μια ασύρματη τηλεπικοινωνιακή συσκευή που λαμβάνει και εμφανίζει αλφαριθμητικά ή φωνητικά μηνύματα. Οι βομβητές μπορούν να λάβουν, να αναγνωρίζουν, να απαντούν και να δημιουργούν μηνύματα χρησιμοποιώντας έναν εσωτερικό πομπό.

Οι βομβητές αναπτύχθηκαν τη δεκαετία του 1950 και 1960, αλλά διαδόθηκαν ευρέως τη δεκαετία του 1980. Τον 21ο αιώνα, η ευρεία διαθεσιμότητα κινητών τηλεφώνων και smartphones έχει μειώσει σημαντικά την προώθηση βομβητών.

## Παραπομπές


Κατηγορία:Τηλεπικοινωνιακός εξοπλισμός
Κατηγορία:Συσκευές
Γκάλα Μόντες

Η **Γκάλα Μόντες** (*Gala Montes*, γεννημένη ως Γκάλα Φερνάντες Μόντες ντε Όκα *Gala Fernández Montes de Oca*, 4 Αυγούστου 2000) είναι μια μεξικανή τηλεοπτική ηθοποιός και τραγουδίστρια. 

Έγινε γνωστή από την σειρά *El Señor de los Cielos* (2015-2016). Το 2018, πρωταγωνίστησε στο *Mi familia perfecta* (2018). Το 2020 συμμετείχε στη σειρά *La mexicana y el güero*, και στη συνέχεια πρωταγωνίστησε στο *Diseñando tu amor* (2021).

## Παραπομπές

## Εξωτερικοί σύνδεσμοι
* 
* Gala Montes en Twitter
* Gala Montes en Instagram

Κατηγορία:Μεξικανές ηθοποιοί τηλεόρασης
Κατηγορία:Μεξικανοί τραγουδιστές